CONVOCATÒRIA D'AJUDES PER A ORGANITZAR ACTIVITATS DE FOMENT DE LA PARTICIPACIÓ ESTUDIANTIL PER A L'UCW 7012. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3573)
  + [Valencià](/va/acuerdo/3573)






Selector de idioma

Leer

* [Español](/es/acuerdo/3573)
* [Valencià](/va/acuerdo/3573)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ORGANITZAR ACTIVITATS DE FOMENT DE LA PARTICIPACIÓ ESTUDIANTIL PER A L'LZM 2067.[Butlletí Oficial Universitat d'Alacant](/ca/Publicacion)
=====================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ORGANITZAR ACTIVITATS DE FOMENT DE LA PARTICIPACIÓ ESTUDIANTIL PER A L'BWF 6603.

Data d'aprovació
:   03/02/2016

Data de publicació
:   04/02/2016

Òrgan competent
:   Vicerectora d'Estudiants

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3573.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3573)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3573)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ORGANITZAR ACTIVITATS DE FOMENT DE LA PARTICIPACIÓ ESTUDIANTIL PER A L'CBB 0820.&url=https://www.boua.ua.es/va/acuerdo/3573)

**Títol:** CONVOCATÒRIA D'AJUDES PER A ORGANITZAR ACTIVITATS DE FOMENT DE LA PARTICIPACIÓ ESTUDIANTIL PER A L'ITI 9484.

**Secció:** CONVOCATÒRIES I CONCURSOS

**Òrgan:** Vicerectora d'Estudiants

**Data d'aprovació:** dimecres, 3 de febrer de 2016

CONVOCATÒRIA D'AJUDES PER A ORGANITZAR ACTIVITATS DE FOMENT DE LA PARTICIPACIÓ ESTUDIANTIL PER A L'FAV 0491.

EXPOSICIÓ DE MOTIUS

El Consell d'Estudiants de la Universitat d'Alacant, amb l'objectiu de promoure les activitats que tinguen com a finalitat fomentar l'associacionisme i complementar la formació cultural, científica i en valors dels i les estudiants, fa pública una convocatòria per a la concessió d'ajudes destinades a finançar l'organització d'activitats que es prevegen dur a terme fins el 10 de setembre de 2016.

I. OBJECTIU I PRINCIPIS D'ADJUDICACIÓ DE LES AJUDES

El Consell d'Estudiants convoca ajudes per a finançar activitats i accions que fomenten la participació dels estudiants.

El procediment d’adjudicació de les ajudes d'aquesta convocatòria es regeix pels principis següents:

1. Publicitat, transparència, concurrència, objectivitat, igualtat i no-discriminació.

2. Eficàcia en el compliment dels objectius fixats per l'administració atorgant.

3. Eficiència en l'assignació i utilització dels recursos públics.

II. BENEFICIARIS

Podran presentar sol·licituds d'ajuda les delegacions d'estudiants de centre i les associacions universitàries inscrites en el Registre d'Associacions de la Universitat d'Alacant.

III. CRITERIS D’ADJUDICACIÓ I PRIORITAT DE LES AJUDES

Per a l’adjudicació de les ajudes d'aquesta convocatòria es tindrà present:

a. L'interès de l'activitat, la viabilitat i l'adequació de la proposta a l’objectiu de la convocatòria. Fins a 3 punts

b. Les propostes que promoguen activitats que impliquen la formació en principis, valors, actituds i comportaments d’acord amb les condicions universitària i ciutadana. Fins a 3 punts

c. Les propostes que integren dues o més delegacions o associacions. Fins a 2 punts

d. Els assistents previstos. Fins a 1 punt

e. La relació de l'activitat amb la Universitat d'Alacant i la celebració en espais de la mateixa universitat. Fins a 1 punt.

S'estableix una puntuació mínima per a la concessió de les ajudes de 5 punts.

A l'efecte d’aquesta convocatòria:

* No se subvencionaran, i seran desestimades, totes les propostes d'activitats que s’encavalquen o siguen anàlogues a les ja organitzades i desenvolupades per la Universitat d'Alacant des d'altres àmbits, així com les sol·licituds de publicació d'activitats docents o investigadores.

* Igualment es desestimaran les activitats que estiguen subvencionades per altres mecanismes de subvenció.

* No es podrà presentar una mateixa sol·licitud en més d'un dels terminis de resolució.

IV. PUBLICITAT

Totes les resolucions d'aquesta convocatòria es faran públiques en la pàgina web del Consell d'Estudiants

(<http://web.ua.es/va/consejo-estudiantes/consell-d-estudiants.html>)

Aquesta pàgina serà el lloc de publicació amb caràcter general previst en l'article 59.6 de la Llei 30/1992, de 26 de novembre, de règim jurídic de les administracions públiques i del procediment administratiu comú. La resolució definitiva també es publicarà en aquest mateix lloc web.

V. PROCEDIMENT DE CONCESSIÓ I ÒRGANS DE VALORACIÓ I ADJUDICACIÓ DE LES AJUDES

1. Procediment

El procediment de concessió d'ajudes es tramitarà en règim de concurrència competitiva i en convocatòria permanentment oberta a partir de la seua publicació.

La comissió establirà la quantia i la destinació de les ajudes sobre la base de criteris objectius, com són la puntuació obtinguda en el barem, el nombre de participants, el pressupost presentat, l’existència d’altres subvencions, la disponibilitat pressupostària, etc.

La Comissió d'Adjudicació podrà requerir als sol·licitants totes les dades i acreditacions que considere necessàries per a valorar les propostes.

La concessió d'ajudes serà feta per la Comissió d'Adjudicació en les dates següents:

Del 14 al 18 de març, per a propostes presentades fins al 4 de març.

Del 9 al 13 de maig , per a propostes presentades fins al 29 d’abril.

Del 11 al 15 de juliol, per a propostes presentades fins a l’1 de juliol.

Les resolucions de concesió d’ajudes es publicaran en la pàgina web del Consell d’Estudiants. Davant de la resolució d'adjudicació es podrà presentar reclamació en el termini de 5 dies hàbils comptadors a partir de l'endemà de la data de publicació de la resolució. La Comissió d’Adjudicació resoldrà les reclamacions en el termini màxim de 10 dies i contra aquesta resolució, que no esgota la via administrativa, es pot interposar recurs d'alçada davant del rector en el termini d'un mes comptador des de l'endemà del dia en què s’haja rebut la notificació, d'acord amb l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú.

2. Comissió d'Adjudicació.

La comissió que adjudica les ajudes estarà integrada per la vicerectora d'Estudiants o persona en qui delegue que la presidirà, la vicerectora d’Estudis, Formació i Qualitat o persona en qui delegue, el president del Consell d'Estudiants o persona en qui delegue, que actuarà com a secretari i dos membres de la Comissió Permanent del Consell d'Estudiants per designació del seu President.

3. Dotació

La dotació pressupostària d'aquesta convocatòria és de 25.000 euros com a màxim, que estan consignats en els capítols II i IV del Consell d'Estudiants de la Universitat d'Alacant.

4. Forma de pagament

El 50% del total de l'ajuda en el moment de l'adjudicació i el 50% restant quan concloga l'activitat i una vegada justificades documentalment les despeses fetes.

En el cas que les despeses justificades segons l'apartat VII.5 d'aquesta convocatòria siguen inferiors a l'ajuda concedida inicialment, aquesta ajuda es limitarà a l'import efectiu i vàlidament justificat.

Per exigència de la Llei de subvencions, abans que s’ingresse qualsevol quantitat, les associacions hauran de justificar que estan al corrent de les obligacions fiscals mitjançant certificat de l'AEAT.

VI FORMALITZACIÓ DE LES SOL·LICITUDS

1. Només podran presentar sol·licituds les persones que ostenten la presidència o la secretaria de l'associació o de la Delegació d'Estudiants del Centre sol·licitant.

2. Es presentaran pel Registre General de la Universitat d'Alacant (físic o electrònic) previ a l'emplenament del formulari disponible en:

<http://web.ua.es/va/consejo-estudiantes/consell-d-estudiants.html>.

S'adjuntarà al formulari copia de la sol·licitud presentada prèviament pel registre de la Universitat d'Alacant..

3. En el termini de 3 dies hàbils comptadors des de la data en què acabe el termini per a presentar sol·licituds, es publicarà en la pàgina web del Consell d'Estudiants la llista de sol·licituds presentades. En aquesta publicació es faran constar les sol·licituds incompletes o les sol·licituds a les quals els falte algun requisit esmenable; en aquest cas es podrà completar la sol·licitud remetent al Consell d'Estudiants, en el termini màxim de 3 dies, el document o documents que falten de la sol·licitud inicial.

4. Les sol·licituds hauran d'incloure, en tot cas, i dins del formulari esmentat, la documentació següent:

4.1. Annex I. Breu memòria descriptiva de l'activitat, en la qual haurà de constar:

a. Desenvolupament de l'activitat.

b. Objectius.

c. Relació de les persones que participaran o col·laboraran en el seu desenvolupament. S'hi adjuntarà, si escau, un breu currículum dels participants no pertanyents a la UA per a valorar l'activitat proposada.

d. Destinataris a qui va dirigida.

e. Calendari previst per al seu desenvolupament que haurà de realitzar-se abans del 15 de maig en el primer període, del 31 de maig en el segon període i del 10 de setembre de 2016, per a les del tercer període.

4.2. Annex II. Memòria econòmica. S’hi reflectiran els ingressos i despeses previstes de l'activitat:

Ingressos. Es detallaran en la memòria econòmica tots els ingressos que, pels diferents conceptes, puga generar l'activitat:

a. Inscripcions. S'hi hauran de reflectir els ingressos previstos per inscripcions.

b. Altres ingressos. S'hi hauran de reflectir tots els ingressos previstos procedents d'Institucions públiques o privades, incloent-hi els possibles ingressos sol·licitats en altres convocatòries de la UA.

4.3 Annex III. Còpia de la presentació en el Registre General de la Universitat d'Alacant de la sol·licitud, prèvia a l'emplenament del formulari habilitat en la web

<http://web.ua.es/va/consejo-estudiantes/consell-d-estudiants.html>.

4.4 Annex IV. Justificació documental de l'ostentació de la presidència o la secretaria de l'Associació o Delegació d'Estudiants de Centre sol·licitant, de la persona que presenta la sol·licitud.

VI. OBLIGACIONS DELS BENEFICIARIS

Són obligacions dels beneficiaris:

1. En el termini de 30 dies naturals, des de la publicació de la resolució definitiva, les associacions hauran de facilitar al Consell d'Estudiants el certificat d'estar al corrent de les obligacions tributàries, així com l'imprès disponible en el següent enllaç

[http://sge.ua.es/es/documentos/-gestadm/compras/juridicas-es-va-pdf.pdf](http://sge.ua.es/es/documentos/-gestadm/compras/juridicas-es-va-pdf.pdf%20)

amb les dades de l'associació. En el cas de les Delegacions d'Estudiants de Centre, hauran de facilitar les dades de l'aplicació pressupostària que disposen en el seu centre on es transferiran les quantitats, en un termini de 10 dies hàbils. En cas de no complir aquest requisit, es perdrà tot el dret a l'ajuda concedida.

2. Les associacions universitàries hauran d'estar al corrent de les seues obligacions, presentar en Secretaria General memòria econòmica i d'activitats, així com el programa per a l'any en curs o qualsevol modificació de la informació registral, segons s'estableix en el Reglament del Registre d'Associacions Universitàries de la Universitat d'Alacant aprovat en Consell de Govern de 29 de maig (BOUA 31/05/2013)

3. Complir l'objectiu descrit en la memòria i realitzar l'activitat que fonamenta la concessió de les ajudes. En aquest sentit, les persones sol·licitants i les executores de l'activitat hauran de gestionar la publicitat, la reserva d'espais (aules, salons, etc.) i la sol·licitud de mitjans audiovisuals o de qualsevol altra instal·lació de la UA..

4. Justificar davant del Consell d'Estudiants el compliment dels requisits i condicions de les ajudes, així com la realització de l'activitat per a la qual s’ha concedit.

En aquest sentit, els sol·licitants adquireixen el compromís de dur a terme l'activitat segons els termes i condicions de la memòria presentada, de manera que, una vegada adjudicada l'ajuda, no es podran fer modificacions substancials sobre el projecte inicial. Qualsevol altre tipus de modificació haurà de ser aprovada expressament per la Comissió d'Adjudicació.

5. Sotmetre's a les actuacions de comprovació a efectuar, si escau, pel Consell d'Estudiants.

En aquest sentit i a l'efecte de liquidar l'import total de l'ajuda en el termini de 30 dies naturals des de la finalització de l'activitat, (en tot cas, abans del 15 de juny de 2016 per a les del primer període i del 30 de setembre de 2016 per al segon i tercer) es presentarà en el Consell d'Estudiants un breu informe de justificació de despeses, còpies de la publicitat de l'activitat amb el logotip del Consell d'Estudiants, juntament amb fotocòpies de les factures abonades (s'haurà d'incloure un informe de cada factura amb els beneficiaris de la mateixa, quan escaigui) en les quals haurà de constar el C.I.F. (de la Universitat, en el cas d'ajudes a delegacions de centre i de l'Associació en el cas d'ajuda a associacions), el nom de l'activitat, així com les còpies corresponents a les col·laboracions docents realitzades a conferenciants i ponents, o llistat amb les comissions de servei i les seues despeses corresponents.

6. Conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control.

7. Adoptar les mesures de difusió o publicitat de l'activitat que exigisca la UA, mitjançant la constància en aquesta publicitat del logotip del Consell d'Estudiants. A més, podran figurar com a “col·laboradores” les entitats que aporten finançament extern. Aquest requisit s'aplicarà a les activitats que es realitzen a partir de la resolució definitiva de l'ajuda concedida en aquesta convocatòria.

8. Reintegrar els fons percebuts en els supòsits de no complir amb les obligacions anteriors.

9. En cas de reincidir durant dues convocatòries seguides en la no justificació de l'activitat en el termini corresponent segons aquestes bases, es penalitzarà amb no poder participar en convocatòries del Consell d'Estudiants fins a finalitzat el següent curs acadèmic.

Nuria Grané Teruel

Vicerectora d’Estudiants

David Morcillo

President en funcions del Consell d'Estudiants

Alacant, 3 de febrer de 2016





[Carretera Sant Vicent del Raspeig s/n  
03203 Sant Vicent del Raspeig - Alacant  
 Tel. 75 522 6234 - Fax 78 938 1248](https://www.google.es/maps/@04.965691,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12301&trk=tyah&trkInfo=tarId%8R7304282162533%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)